CELEX: 32019R0461
Language: lt
Date: 2019-01-30 00:00:00
Title: 2019 m. sausio 30 d. Komisijos deleguotasis reglamentas (ES) 2019/461, kuriuo dėl Europos Parlamento ir Tarybos reglamento (ES) Nr. 596/2014 netaikymo Anglijos bankui ir Jungtinės Karalystės skolos valdymo biurui iš dalies keičiamas Deleguotasis reglamentas (ES) 2016/522 (Tekstas svarbus EEE.)

22.3.2019   
               
               
                  LT
               
               
                  Europos Sąjungos oficialusis leidinys
               
               
                  L 80/10
               
            
         KOMISIJOS DELEGUOTASIS REGLAMENTAS (ES) 2019/461
         2019 m. sausio 30 d.
         kuriuo dėl Europos Parlamento ir Tarybos reglamento (ES) Nr. 596/2014 netaikymo Anglijos bankui ir Jungtinės Karalystės skolos valdymo biurui iš dalies keičiamas Deleguotasis reglamentas (ES) 2016/522
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 6 straipsnio 5 dalį,
         kadangi:
         
                     (1)
                  
                  
                     pagal Reglamento (ES) Nr. 596/2014 6 straipsnio 1 dalį reglamentas netaikomas sandoriams, pavedimams ar veiksmams, kuriuos įgyvendindama pinigų, valiutos kurso ar valstybės skolos valdymo politiką vykdo valstybė narė, ECBS nariai, ministerija, agentūra ar vienos arba kelių valstybių narių specialiosios paskirties įmonė arba jų vardu veikiantis asmuo, arba federacijos narys, kai valstybė narė yra federacinė;
                  
               
                     (2)
                  
                  
                     tokia Reglamento (ES) Nr. 596/2014 taikymo išimtis pagal to reglamento 6 straipsnio 5 dalį gali būti taikoma tam tikroms trečiųjų šalių valstybės institucijoms ir centriniams bankams;
                  
               
                     (3)
                  
                  
                     Komisijos deleguotajame reglamente (ES) 2016/522 (2) nustatytą trečiųjų šalių centrinių bankų, kuriems taikoma išimtis, sąrašą reikėtų atnaujinti, be kita ko, siekiant prireikus Reglamento (ES) Nr. 596/2014 6 straipsnio 1 dalyje nustatytą išimtį pradėti taikyti kitiems trečiųjų šalių centriniams bankams ir tam tikroms valstybės institucijoms. Komisija stebi ir vertina atitinkamus teisėkūros ir reguliavimo pokyčius trečiosiose šalyse ir gali bet kada peržiūrėti išimtis;
                  
               
                     (4)
                  
                  
                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties 50 straipsnį. Jei Europos Vadovų Taryba, susitarusi su Jungtine Karalyste, vieningai nenuspręs pratęsti termino, Sutartys Jungtinei Karalystei nustos galioti nuo Susitarimo dėl išstojimo įsigaliojimo dienos arba, jei tokio susitarimo nėra, praėjus dvejiems metams po to pranešimo gavimo;
                  
               
                     (5)
                  
                  
                     Susitarime dėl išstojimo, dėl kurio susitarė derybininkai, nustatyta Sąjungos teisės nuostatų taikymo Jungtinei Karalystei ir jos teritorijoje tvarka po to, kai Sutartys Jungtinei Karalystei nustos galioti. Jeigu tas susitarimas įsigalios, Reglamentas (ES) Nr. 596/2014, įskaitant jo 6 straipsnio 1 dalyje numatytą išimtį, pagal tą susitarimą Jungtinei Karalystei ir jos teritorijoje bus taikomas pereinamuoju laikotarpiu ir pasibaigus tam laikotarpiui nustos būti taikomas;
                  
               
                     (6)
                  
                  
                     Jungtinei Karalystei išstojus iš Sąjungos, jeigu nebūtų jokių specialių nuostatų, Anglijos bankas ir Jungtinės Karalystės skolos valdymo biuras nebegalėtų naudotis esama išimtimi, nebent jie būtų įtraukti į trečiųjų šalių centrinių bankų ir skolos valdymo biurų, kuriems taikoma išimtis, sąrašą;
                  
               
                     (7)
                  
                  
                     atsižvelgdama į informaciją, gautą iš Jungtinės Karalystės, Komisija parengė ir Europos Parlamentui bei Tarybai pateikė ataskaitą, kurioje įvertinamas Anglijos banko ir Jungtinės Karalystės skolos valdymo biuro tarptautinis traktavimas. Toje ataskaitoje (3) padaryta išvada, kad Jungtinei Karalystei tapus trečiąja šalimi Jungtinės Karalystės centriniam bankui ir skolos valdymo biurui tikslinga nebetaikyti Reglamento (ES) Nr. 596/2014. Taigi Anglijos bankas ir Jungtinės Karalystės skolos valdymo biuras turėtų būti įtraukti į Deleguotajame reglamente (ES) 2016/522 nustatytą valstybės subjektų, kuriems taikoma išimtis, sąrašą;
                  
               
                     (8)
                  
                  
                     Jungtinės Karalystės institucijos pateikė patikinimą dėl ECBS narių statuso, teisių ir pareigų, taip pat dėl savo ketinimo ECBS nariams ir kitoms Sąjungos ir valstybių narių įstaigoms, įgyvendinančioms pinigų, valiutos kurso ar skolos valdymo politiką, taikyti išimtį, panašią į numatytąją Reglamento (ES) Nr. 596/2014 6 straipsnio 1 dalyje;
                  
               
                     (9)
                  
                  
                     todėl Deleguotasis reglamentas (ES) 2016/522 turėtų būti atitinkamai iš dalies pakeistas;
                  
               
                     (10)
                  
                  
                     Komisija toliau reguliariai stebi, kaip traktuojami tie centriniai bankai ir valstybės institucijos, kuriems netaikomi piktnaudžiavimo rinka reikalavimai ir kurie nurodyti Komisijos deleguotojo reglamento (ES) 2016/522 I priede pateiktame sąraše. Tas sąrašas gali būti atnaujintas atsižvelgiant į reglamentavimo tvarkos raidą tose trečiosiose šalyse ir visus svarbius naujus informacijos šaltinius. Atlikus tokį pakartotinį vertinimą, tam tikros trečiosios šalys galėtų būti išbrauktos iš subjektų, kuriems taikoma išimtis, sąrašo;
                  
               
                     (11)
                  
                  
                     šis reglamentas turėtų įsigalioti skubos tvarka ir būti taikomas nuo dienos, einančios po dienos, kurią Jungtinei Karalystei ir jos teritorijoje nustoja būti taikomas Reglamentas (ES) Nr. 596/2014,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2016/522 I priedas pakeičiamas šio reglamento priedo tekstu.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo dienos, einančios po dienos, kurią Jungtinei Karalystei ir jos teritorijoje nustoja būti taikomas Reglamentas (ES) Nr. 596/2014.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 173, 2014 6 12, p. 1.
         
            (2)  2015 m. gruodžio 17 d. Komisijos deleguotasis reglamentas (ES) 2016/522, kuriuo papildomos Europos Parlamento ir Tarybos reglamento (ES) Nr. 596/2014 nuostatos dėl tam tikroms trečiųjų šalių valstybės institucijoms ir centriniams bankams taikomos išimties, manipuliavimo rinka požymių, ribų, nuo kurių informacija turi būti atskleidžiama, kompetentingos institucijos, kuriai pranešama apie informacijos atskleidimo atidėjimą, leidimo prekiauti draudimo laikotarpiais ir vadovų sandorių, apie kuriuos reikia pranešti, rūšių (OL L 88, 2016 4 5, p. 1).
         
            (3)  Komisijos ataskaita Europos Parlamentui ir Tarybai dėl išimties pagal Piktnaudžiavimo rinka reglamentą taikymo Anglijos bankui ir Jungtinės Karalystės skolos valdymo biurui [(COM(2019) 68)].
      
      
         
            PRIEDAS
            
               
                  
                     „I PRIEDAS
                     
                                 1.
                              
                              
                                 Australija:
                                 
                                             —
                                          
                                          
                                             Australijos rezervų bankas;
                                          
                                       
                                             —
                                          
                                          
                                             Australijos finansų valdymo biuras;
                                          
                                       
                           
                                 2.
                              
                              
                                 Brazilija:
                                 
                                             —
                                          
                                          
                                             Brazilijos centrinis bankas;
                                          
                                       
                                             —
                                          
                                          
                                             Brazilijos nacionalinis iždas;
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Kanados bankas;
                                          
                                       
                                             —
                                          
                                          
                                             Kanados finansų departamentas;
                                          
                                       
                           
                                 4.
                              
                              
                                 Kinija:
                                 
                                             —
                                          
                                          
                                             Kinijos liaudies bankas;
                                          
                                       
                           
                                 5.
                              
                              
                                 Ypatingasis Administracinis Kinijos Regionas Honkongas:
                                 
                                             —
                                          
                                          
                                             Honkongo pinigų institucija;
                                          
                                       
                                             —
                                          
                                          
                                             Honkongo finansinių paslaugų ir iždo biuras;
                                          
                                       
                           
                                 6.
                              
                              
                                 Indija:
                                 
                                             —
                                          
                                          
                                             Indijos rezervų bankas;
                                          
                                       
                           
                                 7.
                              
                              
                                 Japonija:
                                 
                                             —
                                          
                                          
                                             Japonijos bankas;
                                          
                                       
                                             —
                                          
                                          
                                             Japonijos finansų ministerija;
                                          
                                       
                           
                                 8.
                              
                              
                                 Meksika:
                                 
                                             —
                                          
                                          
                                             Meksikos bankas;
                                          
                                       
                                             —
                                          
                                          
                                             Meksikos finansų ir viešųjų kreditų ministerija;
                                          
                                       
                           
                                 9.
                              
                              
                                 Singapūras:
                                 
                                             —
                                          
                                          
                                             Singapūro pinigų institucija;
                                          
                                       
                           
                                 10.
                              
                              
                                 Pietų Korėja:
                                 
                                             —
                                          
                                          
                                             Korėjos bankas;
                                          
                                       
                                             —
                                          
                                          
                                             Korėjos strategijos ir finansų ministerija;
                                          
                                       
                           
                                 11.
                              
                              
                                 Šveicarija:
                                 
                                             —
                                          
                                          
                                             Šveicarijos nacionalinis bankas;
                                          
                                       
                                             —
                                          
                                          
                                             Šveicarijos federalinė finansų administracija;
                                          
                                       
                           
                                 12.
                              
                              
                                 Turkija:
                                 
                                             —
                                          
                                          
                                             Turkijos Respublikos centrinis bankas;
                                          
                                       
                                             —
                                          
                                          
                                             Turkijos Respublikos iždo skyrius;
                                          
                                       
                           
                                 13.
                              
                              
                                 Jungtinė Karalystė:
                                 
                                             —
                                          
                                          
                                             Anglijos bankas;
                                          
                                       
                                             —
                                          
                                          
                                             Jungtinės Karalystės skolos valdymo biuras;
                                          
                                       
                           
                                 14.
                              
                              
                                 Jungtinės Valstijos:
                                 
                                             —
                                          
                                          
                                             JAV federalinio rezervo sistema;
                                          
                                       
                                             —
                                          
                                          
                                             JAV iždo departamentas.
                                          
                                       
                           
               “